A TANÁCS HATÁROZATA
(2005. március 3.)
az Európai Közösség és a Vietnami Szocialista Köztársaság között létrejött, a piacra jutásról szóló megállapodás megkötéséről
(2005/244/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére, a 300. cikk (2) bekezdésének első albekezdésével összefüggésben,
tekintettel a Bizottság javaslatára,
mivel:
(1)
A Bizottság tárgyalásokat folytatott a Közösség nevében Vietnam WTO-hoz való csatlakozásához kapcsolódóan a piacra jutási kötelezettségek előrehozott végrehajtásáról szóló kétoldalú megállapodást illetően.
(2)
A megállapodást 2004. december 3-án parafálták.
(3)
Szükséges, hogy a megállapodás - amely ideiglenes jellegű és sui generis aktusnak minősül -, a hatékony alkalmazás érdekében a lehető legkorábban hatályba lépjen. A megállapodás megkötése semmilyen módon nem érinti a Közösség és a tagállamai között fennálló hatáskörmegosztást a Bíróság által értelmezett közösségi jognak megfelelően.
(4)
A megállapodást a Közösség nevében jóvá kell hagyni,
A KÖVETKEZŐKÉPPEN HATÁROZOTT:
1. cikk
A Tanács a Vietnami Szocialista Köztársaság kormánya és az Európai Közösség között létrejött, a piacra jutásról szóló megállapodást a Közösség nevében jóváhagyja.
A megállapodás szövegét csatolták e határozathoz.
2. cikk
A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.
3. cikk
A Bizottság, a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet (1) 17. cikkében említett eljárásnak megfelelően elfogadja a megállapodás 5. cikke első bekezdésében előírt intézkedéseket a textil- és ruházati kontingensek újbóli alkalmazását illetően, amennyiben Vietnam nem tesz eleget a megállapodás 2., 3. és 4. cikke és a levélváltás formájában létrejött, 2003. február 15-én parafált megállapodás 9. bekezdése szerinti kötelezettségeinek.
A megállapodást jóváhagyó ezen határozat előírásait kell alkalmazni a 3030/93/EGK rendelet előírásaival szemben, amennyiben ezek ugyanarra a tárgyra vonatkoznak.
Kelt Brüsszelben, 2005. március 3-án.